
1

2



LIETUVOS RESPUBLIKOS SUSISIEKIMO MINISTRAS

ĮSAKYMAS
DĖL LIETUVOS RESPUBLIKOS SUSISIEKIMO MINISTRO 2011 M. VASARIO 28 D. ĮSAKYMO NR. 3-118 „DĖL RINKLIAVŲ UŽ NAUDOJIMĄSI ORO UOSTU TVIRTINIMO, MOKĖJIMO IR NAUDOJIMO TVARKOS APRAŠO PATVIRTINIMO“ PAKEITIMO 

2018 m. gruodžio 19 d. Nr. 3-640
Vilnius

. P a k e i č i u Rinkliavų už naudojimąsi oro uostu tvirtinimo, mokėjimo ir naudojimo tvarkos aprašą, patvirtintą Lietuvos Respublikos susisiekimo ministro 2011 m. vasario 28 d. įsakymu Nr. 3-118 „Dėl Rinkliavų už naudojimąsi oro uostu tvirtinimo, mokėjimo ir naudojimo tvarkos aprašo patvirtinimo“:
. Pakeičiu 6 punktą ir jį išdėstau taip:
„. Oro uostą valdančios įmonės vadovas konsultuojasi su Komitetu dėl klausimų, nurodytų Tvarkos aprašo 8.2 papunktyje, 12 ir 13 punktuose. Oro uostą valdančios įmonės vadovas turi informuoti Lietuvos Respublikos susisiekimo ministeriją ir Lietuvos transporto saugos administraciją (toliau – LTSA) apie šių konsultacijų laiką ir datą. Konsultacijos rengiamos bent kartą per kalendorinius metus, nebent paskutinių konsultacijų metu būtų susitarta kitaip. Tais atvejais, kai sudarytas ilgalaikis oro uostą valdančios įmonės vadovo ir Komiteto susitarimas, konsultacijos rengiamos vadovaujantis šiuo susitarimu.“
. Pakeičiu 10 punktą ir jį išdėstau taip:
„. Oro uostų rinkliavų lėšos yra oro uostų bendrųjų pajamų dalis. Rinkliavų lėšos skiriamos oro uostų išlaidoms, susijusioms su nurodytų paslaugų teikimu, padengti, šių įmonių investicijoms, taip pat atskaitymams nuo rinkliavų viešajai įstaigai Transporto kompetencijų agentūrai išlaikyti. Atskaitymai nuo rinkliavų viešajai įstaigai Transporto kompetencijų agentūrai išlaikyti įtraukiami į oro uostų veiklos sąnaudas.“
. Pakeičiu 11 punktą ir jį išdėstau taip:
„. Oro uostą valdančios įmonės vadovas privalo rengti konsultacijas su Komitetu ir pateikti oro uosto naudotojams informaciją, nurodytą Tvarkos aprašo 12 punkte. Minėtą informaciją oro uostą valdančios įmonės vadovas turi pateikti ir LTSA. Prieš rengdamas šias konsultacijas oro uostą valdančios įmonės vadovas paprašo oro uosto naudotojų per oro uostą valdančios įmonės vadovo nurodytą terminą, kuris turi būti ne trumpesnis kaip 20 dienų, pateikti Tvarkos aprašo               14 punkte nurodytą informaciją.“
. Pakeičiu 18 punktą ir jį išdėstau taip:
„. Oro uostą valdančios įmonės vadovas privalo leisti bet kuriam oro uosto naudotojui naudotis oro uoste teikiamomis tikslinėmis paslaugomis arba paskirtu terminalu arba terminalo dalimi. Tuo atveju, jeigu daugiau oro uosto naudotojų pageidauja tikslinių paslaugų ir (arba) naudotis paskirtu terminalu ar terminalo dalimi, nei įmanoma atsižvelgiant į pajėgumus, naudojimosi tvarka nustatoma vadovaujantis tinkamais, objektyviais, skaidriais ir nediskriminaciniais kriterijais. Šiuos kriterijus nustato oro uostą valdančios įmonės vadovas, suderinęs su LTSA.“
. Pakeičiu 20 punktą ir jį išdėstau taip:
„. Nesusitarus su Komitetu dėl oro uostą valdančios įmonės vadovo priimto sprendimo dėl rinkliavų, Komitetas per 20 dienų nuo minėto sprendimo paskelbimo gali kreiptis į LTSA, kuri išnagrinėtų, ar rinkliavų sistemos arba rinkliavų dydžio pakeitimas yra pagrįstas.“
. Pakeičiu 21 punktą ir jį išdėstau taip:
„. Oro uostą valdančios įmonės vadovo sprendimu nustatytas rinkliavų sistemos ar rinkliavų dydžio pakeitimas, jeigu jis perduotas nagrinėti LTSA, įsigalioja tik tada, kai LTSA priima sprendimą, kad rinkliavų sistemos arba rinkliavų dydžio pakeitimas yra pagrįstas. LTSA, gavusi tokį kreipimąsi, per keturias savaites priima laikiną sprendimą dėl rinkliavų pakeitimo įsigaliojimo, išskyrus tuos atvejus, kai galutinis sprendimas gali būti priimtas per tą patį laikotarpį. LTSA priima galutinį sprendimą ne vėliau kaip per keturis mėnesius nuo kreipimosi gavimo dienos. Esant išskirtinėms aplinkybėms (didelei duomenų apimčiai, būtinybei pasitelkti nepriklausomus ekspertus), LTSA turi teisę pratęsti galutinio sprendimo priėmimo terminą dviem mėnesiais. Pratęsus galutinio sprendimo priėmimo terminą, LTSA nedelsdama išsiunčia Komitetui pranešimą raštu ir nurodo kreipimosi nagrinėjimo pratęsimo priežastis. LTSA priimti sprendimai yra privalomi.“
. Pakeičiu 22 punktą ir jį išdėstau taip:
„. Jeigu LTSA priima sprendimą, kad rinkliavų sistemos arba rinkliavų dydžio pakeitimas yra nepagrįstas, lieka galioti ankstesnis oro uostą valdančios įmonės vadovo sprendimas dėl rinkliavų.“
. Pakeičiu 30 punktą ir jį išdėstau taip:
„. Oro uostą valdančios įmonės vadovo ir LTSA sprendimai dėl rinkliavų ir jų dydžių nustatymo gali būti apskųsti administraciniam teismui Lietuvos Respublikos administracinių bylų teisenos įstatymo nustatyta tvarka.“
. Pakeičiu 32 punktą ir jį išdėstau taip:
„. Iki kiekvienų metų sausio 20 d. LTSA savo interneto svetainėje paskelbia metinę savo veiklos, vykdant nacionalinės nepriklausomos priežiūros institucijos funkcijas, ataskaitą.“
. N u s t a t a u, kad šis įsakymas įsigalioja 2019 m. sausio 1 d.



Susisiekimo ministras 								Rokas Masiulis

